એપ્રિલ 2015 | 2 પાનામાંનું પાનું 1

મેસચુસિટ્સ જાહેર આરોગ્ય તથ્યપત્ર

ક્ષયરોગ

**ક્ષયરોગ (TB) શું છે?**

TB એ તમે શ્વાસ મારફતે ફેફસામાં લો છો તે કીટાણુઓ દ્વારા થતો ચેપ કે રોગ છે. TBના બે સ્વરૂપ છે: TBનો ચેપ અને TBનો રોગ.

**TBનો ચેપ શું છે?**

TBનો ચેપ એ TBનું એક સ્વરૂપ છે જેમાં તમારા શરીરમાં નાની સંખ્યામાં TBના કીટાણુઓ જીવતા હોય છે પરંતુ તે તમને કોઇ હાનિ નથી કરી રહ્યા. તમારા શરીરની સંરક્ષણ પ્રણાલી (તમારું પ્રતિકારક તંત્ર) તેમને સમસ્યાઓ પેદા કરવા દેતી નથી. તમને ઠીક લાગે છો, તમે માંદા નથી અને તમે TBના કીટાણુ કોઇને આપી શકતા નથી. જો તમને TBનો ચેપ હોય અને તમારું પ્રતિકારક તંત્ર અન્ય રોગને કારણે અથવા તમે કદાચ જે દવા લો તેના કારણે નબળુ પડે તો તમારો TBનો ચેપ TBના રોગમાં વિકસી શકે છે. TBના ચેપને કેટલીક વખત “અપ્રગટ” અથવા “સુપ્ત” TB કહેવાય છે.

**TBનો રોગ શું છે?**

TBનો રોગ એ TBનું સ્વરૂપ છે જેમાં તમારા શરીરમાં મોટી સંખ્યામાં TBના કીટાણુઓ જીવતા હોય છે અને કીટાણુઓ હાનિ પહોંચાડી રહ્યા હોય છે. સામાન્ય રીતે તમે માંદગી અનુભવો છો અને ઘણી વખત TBના કીટાણુ અન્ય લોકોમાં ફેલાવી શકો છો. TBનો રોગ તમારા શરીરના કોઇ પણ ભાગમાં જોવા મળી શકે છે પરંતુ તે સામાન્ય રીતે તમારા ફેફસાને અસર કરે છે. TB ના રોગના સૌથી સામાન્ય લક્ષણો છે **ખાંસી, તાવ, ભૂખ મરી જવી, વજન ઘટી જવું, નબળાઈ, રાત્રે પસીનો વળવો અને ખૂબ થાક અનુભવવો.**

**તમને કેવી રીતે TB થાય છે?**

ફેફસામાં TBના રોગથી માંદી કોઇ વ્યક્તિ જ્યારે ખાંસી ખાય છે, છીંક ખાય છે, બોલે છે અથવા ગીત ગાય છે ત્યારે TBના કીટાણુઓ હવામાં જાય છે. આ વ્યક્તિની સાથે રહેતા, કામ કરતા અને પુષ્કળ સમય વિતાવતા લોકો આ હવાના સંપર્કમાં આવે છે. તેઓ શ્વાસમાં TBના કીટાણુઓ લઇ શકે છે અને તેમને TBનો ચેપ લાગી શકે છે. તમને TBનો ચેપ ધરાવતા વ્યક્તિથી TB થઇ શકતો નથી.

**સાથે જમવાથી તમને TB થઇ શકે છે?**

ના. TBના કીટાણુઓ માત્ર હવા મારફતે એક વ્યક્તિથી બીજી વ્યક્તિમાં ફેલાય છે. તમને સાથે જમવાથી કે રસોઇ કરવાથી કે અન્ય વસ્તુઓથી TBના કીટાણુઓનો ચેપ લાગી શકતો નથી.

**કોને TBનો ચેપ લાગવાનું જોખમ હોય છે?**

TBનો રોગ ધરાવતી વ્યક્તિ હવામાં TBના કીટાણુઓ હવામાં બહાર ફેંકી રહી હોય તે દરમિયાન તેના સંપર્કમાં આવેલા લોકોને TBનો ચેપ લાગવાનું જોખમ હોય છે. જ્યાં પુષ્કળ TB છે દુનિયાના તેવા ભાગમાં રહેલા લોકોને TBનો ચેપ લાગવાનું જોખમ હોય છે.

એપ્રિલ 2015 | 2 પાનામાંનું પાનું 2

**TBના ચેપનું કોઇ પરીક્ષણ છે?**

હા. TBના ચેપ માટે બે અલગ પ્રકારના પરીક્ષણ છે, એક રક્ત પરીક્ષણ અને એક ત્વચા પરીક્ષણ. બંનેમાંથી કોઇ પણ પરીક્ષણ શોધી શકે છે કે તમારા શરીરમાં TBના કીટાણુઓ છે કે કેમ. રક્ત પરીક્ષણમાં, પરીક્ષણ માટે થોડી માત્રામાં તમારું રક્ત લેવામાં આવે છે. ત્વચા પરીક્ષણમાં, બગલની ત્વચાની નીચે થોડી માત્રામાં પ્રવાહી મૂકવામાં આવે છે. તમારા ડૉક્ટર અથવા નર્સ પાસે ત્વચા પરીક્ષણના પરિણામો વંચાવા માટે તમારે બે કે ત્રણ દિવસમાં પાછું આવવું પડશે. જો તમારું TB પરીક્ષણ પૉઝિટિવ હોય તો તેનો અર્થ છે કે તમારામાં TBના કીટાણુઓ છે અને તમે TBના રોગથી માંદા નથી તે સુનિશ્ચિત કરવા માટે તમારા ડોક્ટર કદાચ છાતીના એક્સ-રેનો આદેશ કરી શકે છે.

**શું TBના ચેપની સારવાર થઇ શકે છે?**

હા. TBના ચેપની સારવાર કરવા માટે તમારા ડૉક્ટર કે નર્સ તમને એક કે વધુ દવાઓ આપી શકે છે. તમે તમને કઇ દવામાં આવી છે તેના આધારે 3થી 9 મહિના સુધી દવાઓ લેશો. TBના ચેપ માટે દવાઓ લેવી મહત્ત્વની છે જેથી તે TBના રોગમાં તબદીલ ના થાય.

**શું TBના રોગની સારવાર થઇ શકે છે?**

હા. જો તમને TBનો રોગ હોય તો TBના રોગનો ઇલાજ કરવા માટે તમે ઓછામાં ઓછા 6 મહિના માટે TBની કેટલીક દવાઓ લેશો.

**દવા પ્રતિરોધી TB રોગ શું છે?**

દવા પ્રતિરોધી TB રોગ TBના એવા કીટાણુઓ દ્વારા થાય છે જેમને સામાન્ય દવાઓથી મારી શકાતા નથી. જો તમને દવા પ્રતિરોધી TBનો રોગ હોય તો તમારે ઓછામાં ઓછા 12 મહિના માટે કદાચ વધુ અને અલગ TBની દવાઓ લેવી પડશે. જો તમે તમારી TBની દવાઓ નિર્દેશનો મુજબ ના લો અથવા તમારી સારવાર પૂરી થાય તે પહેલા દવાઓ લેવાનું અટકાવી દો તો TB દવા પ્રતિરોધી બની શકે છે. તમને દવા પ્રતિરોધી TBનો પણ ચેપ લાગી શકે છે જો તમે શ્વાસમાં લીધેલા કીટાણુ દવા પ્રતિરોધી TB ધરાવતા વ્યક્તિમાંથી આવ્યા હોય.

**BCG શું છે?**

BCG એ TB વિરોધી એક રસી છે જે જ્યાં TB સામાન્ય છે તેવા દેશોમાં આપવામાં આવે છે. તે શિશુઓ અને નાના બાળકોને TB રોગથી માંદા પડતા અટકાવવામાં મદદ કરી શકે છે. શ્રેષ્ઠ રીતે BCG 5 વર્ષ સુધીના બાળકોને રક્ષણ આપે છે, અને કેટલીક વખત તે TB સામે સહેજ પણ રક્ષણ આપતી નથી. તેનો યુનાઇટેડ સ્ટેટ્સમાં ભાગ્યે જ ઉપયોગ કરાય છે.

**શું BCG રસી TB પરીક્ષણ પૉઝિટિવ આપી શકે છે?**

BCG પૉઝિટિવ રક્ત પરીક્ષણ પરિણામ આપતી નથી. પૉઝિટિવ TB ત્વચા પરીક્ષણ પરિણામ સામાન્ય રીતે તમારા શરીરમાં TB કીટાણુઓને કારણે હોય છે, નહીં કે BCG રસીને કારણે. TB અંગે વધુ માહિતી માટે, તમારા શહેર કે નગર બોર્ડ ઑફ હેલ્થનો સંપર્ક કરો અથવા (617) 983-6970 પર મેસચુસિટ્સ જાહેર આરોગ્ય, ક્ષયરોગ કાર્યક્રમને ફોન કરો અથવા જુઓ

 <https://www.mass.gov/tuberculosis>.